चंडीगढ़। दिल्ली में गैंगरेप की घटना होने के बाद चंडीगढ़ पुलिस ने भी शहर में सतर्कता बढ़ा दी है। अब शहर के मुख्य चौराहों और लाइट प्वाइंट पर तैनात की गई पीसीआर वैन में रात के समय महिला कांस्टेबल की भी तैनाती होगी। डीएसपी रोशनलाल ने मंगलवार को यह आदेश जारी किया। उन्होंने बताया कि तीनों डिवीजन में दो-दो महिला कांस्टेबल पीसीआर में ड्यूटी करेंगी, ताकि रात के समय अगर कोई महिला या युवती सहायता मांगती है तो महिला कांस्टेबल के साथ उसे घर तक छोड़ा जा सके।